ORDE do 27 de xullo de 2009 pola que se clasifica de interese tecnolóxico a fundación Centro Tecnolóxico Lácteo de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/08/2009

Visto o expediente de clasificación da fundación Centro Tecnolóxico Lácteo de Galicia, con domicilio en Lugo.
Supostos de feito.
1. Fernando Blanco Álvarez, presidente do padroado da fundación, formulou solicitude de clasificación para os efectos da súa inscrición no Rexistro de Fundacións de Interese Galego.
2. A fundación foi constituída en escritura pública outorgada en Lugo o dez de febreiro de dous mil nove, ante o notario José Manuel López Cedrón, co número de protocolo catrocentos noventa e catro, pola Xunta de Galicia, representada por Fernando Xabier Blanco Álvarez, conselleiro de Innovación e Industria, e por Alfredo Suárez Canal, conselleiro do Medio Rural, e presidente do Instituto Galego de Calidade Alimentaria; Universidade de Santiago de Compostela, representada polo reitor Senén Barro Ameneiro; Universidade de Vigo, representada por Lorenzo Miguel Pastrana Castro; Corporación Alimentaria Peñasanta, S.A., representada por Francisco-Javier Echevarría Gutiérrez; Grupo Leche Pascual, S.A., representada por Marco-Antonio Delgado Delgado; Grupo Lactalis Iberia, S.A., representada por José Antonio González da Silva; Leche Celta, S.L.U., representada por José González Vila; Leyma Central Lechera, S.A., representada por Manuel Sierra Sierra; Feiraco Lácteos, S.L.U., representada
por José Luis Antuña Álvarez; Queizuar, S.L., representada por Benigno Pereira Ramos; Queserías Prado, S.L. representada por Julio González Vázquez; Lácteos y Sueros de Galicia, S.L., representada por Eugenio Rei Garea; e por Puleva Food, S.L., representada por Edmundo Rodríguez Unzurrunzaga.
3. Segundo consta no artigo sete dos seus estatutos, a fundación ten por obxecto contribuír ao fortalecemento, potenciación, crecemento e mellora da competitividade na industria agroalimentaria, en xeral, e láctea, en particular, de Galicia como un dos sectores estratéxicos máis importantes do país, mediante a investigación e o desenvolvemento tecnolóxico. De xeito prioritario, este obxecto concretarase na construción, dotación de recursos, posta en marcha, organización e xestión do Centro Tecnolóxico Lácteo de Galicia.
Outros fins específicos da fundación, en todo caso relacionados co sector lácteo e, por extensión, agroalimentario de Galicia, serán:
a) Desenvolvemento de tarefas de investigación, desenvolvexmento tecnolóxico e innovación.
b) Produción, promoción e divulgación do coñecemento, así como a formación de persoal técnico e científico experto e o desenvolvemento de novas tecnoloxías de formación para tal fin.
c) Prestación de servizos tecnolóxicos avanzados.
d) Fomento de colaboracións académicas, científicas e tecnolóxicas con universidades, outros centros tecnolóxicos e centros de investigación.
e) Establecemento de colaboracións e outros mecanismos de cooperación, na forma que legalmente proceda, coas administracións públicas e o sector privado nas materias propias da súa actividade, para a mellora da súa capacidade tecnolóxica.
f) Achegamento, confluencia e coordinación da investigación básica e aplicada, operando como centro de transferencia de tecnoloxía cando resulte procedente.
g) Organización de encontros e reunións científico-tecnolóxicos.
h) Calquera outro fin que o padroado considere de interese para os beneficiarios da fundación.
4. O padroado inicial da fundación, que consta na escritura de constitución, está integrado polo conselleiro de Innovación e Industria da Xunta de Galicia como presidente, José Luis Antuña Álvarez en representación de Feiraco Lácteos, S.L. como vicepresidente, Agustín Merino García, en representación da Universidade de Santiago de Compostela como secretario, e polos seguintes vogais: director xeral de Investigación, Desenvolvemento e Innovación, directora xeral de Promoción Industrial e Sociedade da Información, director xeral de Produción Industrial e Calidade Agroalimentaria, director xeral de Investigación, Tecnoloxía e Formación Agroforestal, designados en representación da Xunta de Galicia; reitor da Universidade de Santiago de Compostela, vicerreitor de Coordinación do Campus de Lugo e vicerreitora de Investigación e Innovación da Universidade de Santiago de Compostela, en representación da dita Universidade de Santiago de Compostela; o director do Centro de Investigación
Tecnolóxica e Innovación da Universidade de Vigo, o secretario técnico do Ingacal, e por un representante de cada unha das seguintes entidades: Corporación Alimentaria Peñasanta, S.A., Grupo Leche Pascual, S.A., Grupo Lactalis Iberia, S.A., Leche Celta S.A., Leyma Central Lechera, S.A., Queserías Prado. S.L., Lasurgal, S.L. e Puleva Food, S.L.
5. A comisión integrada polos secretarios xerais de todas as consellerías eleva ao conselleiro de Presidencia, Administracións Públicas e Xustiza proposta de clasificación como de interese tecnolóxico da fundación Centro Tecnolóxico Lácteo de Galicia, dado o seu obxecto e finalidade, polo que, véndose cumpridos os requisitos exixidos na Lei 12/2006, do 1 de decembro, de fundacións de interese galego, e segundo establece o artigo 32.1º e 2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, procede a súa clasificación como de interese tecnolóxico e a súa adscrición á Consellería de Economía e Industria.
Fundamentos de dereito.
1. O artigo 34 da Constitución española recoñece o dereito de fundación para fins de interese xeral de acordo coa lei e o artigo 27.26º do Estatuto de autonomía para Galicia outórgalle competencia exclusiva sobre o réxime das fundacións de interese galego.
2. De acordo co disposto no artigo 32.2º.c) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, correspóndelle a esta consellería a clasificación da fundación e a adscrición á consellería correspondente, que exercerá plenamente o protectorado sobre ela.
3. Á vista do que antecede, pódense considerar cumpridas as finalidades tanto legais como regulamentarias establecidas para o caso, de acordo coa proposta realizada pola Comisión de Secretarios Xerais na súa reunión do día vinte e un de xullo de dous mil nove.
Vista a Constitución española de 1978, o Estatuto de autonomía de Galicia (Lei orgánica 1/1981, do 6 de abril); a Lei 12/2006, do 1 de decembro, de fundacións de interese galego, así como as demais normas de desenvolvemento e de xeral aplicación.
Na súa virtude,
DISPOÑO:
Clasificar de interese tecnolóxico a fundación Centro Tecnolóxico Lácteo de Galicia, adscribíndoa á Consellería de Economía e Industria, que exercerá plenamente o protectorado sobre ela.
Santiago de Compostela, 27 de xullo de 2009.
Alfonso Rueda Valenzuela
Conselleiro de Presidencia, Administracións Públicas e Xustiza